РЕСЕЙДЕ ВАЛЮТА АЙЫРБАСТАУ ЕРЕЖЕЛЕРІ КҮШЕЙЕДІ
"РЕСЕЙДЕ ВАЛЮТА АЙЫРБАСТАУ ЕРЕЖЕЛЕРІ КҮШЕЙЕДІ" | "https://abai.kz/post/42893"
TITLE: РЕСЕЙДЕ ВАЛЮТА АЙЫРБАСТАУ ЕРЕЖЕЛЕРІ КҮШЕЙЕДІ
URL: https://abai.kz/post/42893
META: "РЕСЕЙДЕ ВАЛЮТА АЙЫРБАСТАУ ЕРЕЖЕЛЕРІ КҮШЕЙЕДІ" | "https://abai.kz/post/42893"
DATE: 25.12.2015
AUTHOR(s): Абай-Ақпарат
TOTAL WORDS: 95
TEXT: Ресейдің Орталық банкінің шешімімен желтоқсанның 28-нен бастап, айырбасталатын валюта сомасы 15 мың рубльден асқан жағдайда, адамдар өздері туралы толық мәлімет беруге тиіс болады. Бұл шаралар аясында, сауалнама толтырылып, клиенттің тәуекелі бағаланады,ол туралы құжаттама жасалып, мәліметтер жаңартылып отырады. Бұл тәртіптің "қылмыстық жолмен табылған табысты заңдастыруға және терроризмді қаржыландыруға қарсы» федералды заңның талаптарын орындау үшін қабылданғаны айтылады. Мамандардың есебінше, жаңа ереже күшіне енген соң, валюта айырбастау операциясын жүзеге асыру уақыты ұзарады және қосымша ауыртпалық жүктейтін болады. Банктер мұндай операцияларды қолма-қол ақшасыз жолдарға ауыстыруға тырысады, бұл өз кезегінде қолма-қол валютамен істейтін айырбастау бекеттері санының күрт азаюына әкеледі. Абай-ақпарат
